டி. பி. கஜேந்திரன்

தூ. பெ. கஜேந்திரன் (T. P. Gajendran, 1955 – 5 பெப்ரவரி 2023) ஓர் இந்தியத் திரைப்பட நடிகரும், இயக்குநரும் ஆவார்.T. P. G ajendran calls for revival of Tamil theatre. The Hindu - Cities: Tiruchirapalli (18 Jul 2012). Retrieved 2013-11-16 தமிழ்த் திரைப்படங்களில் துணை வேடங்களில் நடித்தார். விசுவின் உதவியாளராக பணியாற்றிய இவரும் விசுவைப் போலவே குடும்பக் கதைகளை மையமாகக் கொண்ட திரைப்படங்களையே இயக்கினார். இவர் 15இற்கும் மேற்பட்ட படங்களை இயக்கியுள்ளார். 100 இற்கும் மேற்பட்ட படங்களில் நடித்தார். இவர் தூத்துக்குடியைச் சேர்ந்த பெருமாளின் மகனாவார். நடிகை டி. பி. முத்துலட்சுமி அவரது மைத்துனி, கஜேந்திரனின் வளர்ச்சிக்கு உதவினார்.

 தொழில் வாழ்க்கை 
டி.பி.கஜேந்திரன் கே. பாலசந்தர், விசு ஆகியோரிடம் உதவி இயக்குநராகப் பணியாற்றியவர். சிதம்பர ரகசியம்  (1985) திரைப்படத்தில் நடிகராக அறிமுகமானார். 1988 இல், வீடு மனைவி மக்கள்  திரைப்படத்தின் மூலம் இயக்குநராக அறிமுகமானார்.
இவர் 2000 இற்கு முற்பகுதியில் குறைந்த செலவில் குடும்ப நகைச்சுவை நாடகத் திரைப்படங்களை இயக்கினார். இது போன்ற குடும்பத் திரைப்படங்களில் பிரபு  முக்கியக் கதாபாத்திரங்களில் நடித்தார். இதில் பட்ஜெட் பத்மநாபன்  (2000), மிடில் கிளாஸ் மாதவன்  (2001), மற்றும் பந்தா பரமசிவம்  (2003) ஆகியவை அடங்கும். இவர் இயக்கிய நான்காவது படமான ஆசை வச்சேன் உன் மேலே திரைப்படத்திற்குப் பிறகு திரைப்படங்களை இயக்கவில்லை. 2001 ஆம் ஆண்டு தமிழ்த் திரைப்படங்களின் போக்கு காரணமாக இவர் கற்பூர நாயகி என்ற இந்து பக்தித் திரைப்படத்தை உருவாக்க முயன்றார். ரோஜா மற்றும் பானுப்ரியா  நடிக்கவிருந்த  இத்திரைப்படம் கைவிடப்பட்டது. 

2015 இல், இவர் திரைப்படத் தொழில்நுட்ப வல்லுநர்கள் சங்கத்தின் (CTA) தலைவராகத் தேர்ந்தெடுக்கப்பட்டார்.

 இறப்பு 
கஜேந்திரன் 2023 பெப்ரவரி 5 அன்று தனது 68 வயதில் உடல் நலக் குறைவால் காலமானார்.Tamil actor-director TP Gajendran passes away

 திரைப்பட விபரம் 
 இயக்கிய திரைப்படங்கள் 
 ஆண்டு திரைப்படம் குறிப்புகள் 1988  வீடு மனைவி மக்கள்  1988  எங்க ஊரு காவல்காரன்  1988  கன்டே மனே மக்களு  கன்னடத் திரைப்படம்http://kannadamoviesinfo.wordpress.com/2013/04/06/ganda-mane-makkalu-1988/ 1989  பாண்டி நாட்டுத் தங்கம்  1989  எங்க ஊரு மாப்பிள்ளை  1989  தாயா தாரமா  1989  நல்ல காலம் பொறந்தாச்சு  1990  பெண்கள் வீட்டின் கண்கள்  1993  கொஞ்சும் கிளி  1995  பாட்டு வாத்தியார்  1997  பாசமுள்ள பாண்டியரே  2000  பட்ஜெட் பத்மநாபன்  2001  மிடில் கிளாஸ் மாதவன்  2003  பந்தா பரமசிவம்  மேட்டுப்பட்டி மச்சான் திரைப்படத்தின் மறுஆக்கம் 2007  சீனாதானா 001  சிஐடி மூசா மலையாளத் திரைப்படத்தின் மறுஆக்கம் 2010  மகனே என் மருமகனே 

 நடித்த திரைப்படங்கள் 
 ஆண்டு திரைப்படம் ஏற்ற வேடம் 1985  புதிய சகாப்தம்  கஜேந்திரன் 1985  அவள் சுமங்கலிதான்  பெர்னாண்டசு 1998  பிரியமுடன்  1998  குருப்பார்வை  2000  பாரதி  குவளை 2000  பட்ஜெட் பத்மநாபன்  வழக்கறிஞர் 2001  மிடில் கிளாஸ் மாதவன்  சிறப்புத் தோற்றம் 2002  பம்மல் கே. சம்பந்தம்  இயக்குநர் 2002  இவன்  அமைச்சர் 2003  பந்தா பரமசிவம்  2003  பிதாமகன்  மருத்துவர் 2003  சொக்கத் தங்கம்  2004  பேரழகன்  கமிசன் மண்டி கஜேந்திரன் 2004  மகா நடிகன்  2004  ஜெயசூர்யா  2005  சந்திரமுகி   2005  மஜா  மருத்துவர் 2007  சீனாதானா 001  2007  அடாவடி  2009  வில்லு  திருமண விருந்தாளி 2009  தோரணை  அடுக்குமாடிக் குடியிருப்பு செயலர் 2010  பாணா காத்தாடி  கருணாசின் தந்தை 2010  அம்பாசமுத்திரம் அம்பானி  2010  மகனே என் மருமகனே  2011  யுவன் யுவதி  தங்கமீனாவின் தந்தை 2011  வேலாயுதம்  பயணச்சீட்டு பரிசோதகர் 2012  மயங்கினேன் தயங்கினேன்  2013  ஒன்பதுல குரு  துரை சிங்கம் 2013  சுட்ட கதை  சுடலை 2013  தீக்குளிக்கும் பச்சை மரம்  2014  இராமானுசன்  எம்பெருமாள் செட்டியார் 2014  பட்டையக் கிளப்பணும் பாண்டியா  மருத்துவர் 2015  துணை முதல்வர் 

 தொலைக்காட்சித் தொடர்கள் 
 இதயம் - சன் தொலைக்காட்சி - 2009 முதல் 2012 வரை

 மேற்கோள்கள் 

 வெளி இணைப்புகள் 


பகுப்பு:1955 பிறப்புகள்
பகுப்பு:2023 இறப்புகள்
பகுப்பு:தமிழ்த் திரைப்பட இயக்குநர்கள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்த் திரைப்பட நடிகர்கள்
பகுப்பு:இந்தியத் திரைப்பட நடிகர்கள்
பகுப்பு:தமிழ் நகைச்சுவை நடிகர்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:தமிழ்நாட்டுத் திரைப்பட இயக்குநர்கள்